| Medlemmerne af Ø udvalget |
| --- |

| 7. oktober 2023 |
| --- |

| **Byrådssekretariat**Postboks 509Torvegade 107800 SkiveTlf.: 9915 5500CVR-nr.: 29189579 |
| --- |

| Reference: EMN-2022-01602Henvendelse til: Lisbeth KroghDirekte tlf.: 9915 5515lkrogh@skivekommune.dkSkive.dk |
| --- |

# Referat til møde i Ø - udvalget torsdag den 26. oktober 2023 kl. 17 på Sejlerstuen Fur

Til stede: Dorte Christensen, Goska Rasmussen, Kurt Kæseler, Tove Heidemann, Erik Wind Andersen i stedet for Anne-Marie Mortensen, Jørgen Ruby, John Bertelsen, og Troels Blegager.

Ikke til stede: Betina Bugge

## Referat fra sidste møde

**Ad 1:** Referatet blev godkendt.

## Helhedsplanen for FUR

**Der spørges om følgende:** Helhedsplan – Fremdrift og Kommunikation, der er ringe fremdrift og kommunikation, som har givet anledning til frustration og træthed. Kan kommunens udviklingsteam deltage på et af de kommende møder og give en status? Det blev besluttet på sidste møde, at Goska Rasmussen følger op på Helhedsplanen og at punktet sættes på næste møde.

Forvaltningen deltager under dette punkt.



**Ad 2:** Der var deltagelse af forvaltningen ved Thomas Olesen (mail: thom@skivekommune.dk) og Tonie Holmberg Kristensen (mail: toho@skivekommune.dk). Thomas og Tonie gav en status på Helhedsplanen.

På den baggrund ønsker Ø-udvalget:

a) at der før jul udsendes kommunikation/information om status på helhedsplanen med navne på arbejdsgrupperne og hvem, der er tilknyttet de enkelte arbejdsgrupper samt hvad er der sket siden sidst i arbejdsgruppen. Dette sendes ud til dem, der har meldt sig til arbejdsgrupperne og andre interesserede, der er på mailinglisten, lægges ud på facebook og lægges op på Furnyt.

b) at Thomas og Tonie indkalder til et stormøde i januar vedr. helhedsplanen, og der arbejdes blandt andet med, hvordan kommunikationen skal fungere fremover.

## Høring udsendt fra regionen i forbindelse med, at Imerys Industrial Minerals Denmark søger om nye råstofindvindinger

Høringsmateriale og svar fra Skive Kommune er fremsendt inden mødet.

**Ad 3:** Ø-udvalget har drøftet sagen og høringssvaret. Der arbejdes videre på et borgermøde med deltagelse af Region Midtjylland, Skive Kommune, Imerys Industrial Minerals og geologer.

## Færgen til FUR – status og drøftelse vedr. færgedriften

**Forvaltningen svarer:**

Forvaltningen er stadig i proces omkring oprydning på områderne vagtplanlægning, arbejdstidsstyring og ansvarlig økonomisk drift. Til dette arbejde anvendes såvel interne som eksterne ressourcer.

Vagtplanen er stadig udfordret. Den er gældende indtil 31/8-24 og indeholder ikke den nødvendige fleksibilitet. Der er dog ansat to nye skibsførere, som henset til at de ikke har været i vagtplanen bevirker en stor fleksibilitet når de kan indsættes som sejlende. Først skal de dog gennem et introduktions- og omskolingsforløb. Der kommer stadig flere ansøgninger som skibsfører, og der ønskes ansat yderligere med henblik på også at få nedbragt den store afspadseringspukkel.

Forvaltningen har indledt forhandlinger med FOA og medarbejdernes tillidsrepræsentant omkring de fremtidige rammer for vagtplanlægning, arbejdstid og aflønning. Repræsentanter fra medarbejderne er inviteret med i arbejdet med forslag for at nyttiggøre de gode ideer herfra – dog under skyldig hensyntagen til ansvarlig økonomisk drift.

Forvaltningens svar blev udsendt umiddelbart inden mødestart.

**Ad 4:** Forvaltningens svar tages til efterretning.

## Spørgsmål til gratis færge i 2024

Der spørges til, hvorfor gratis færge i 2024 "kun" er på 2 gange 3 uger?

”Gratis færge har altid været 2 gange 4 uger, men blev i 2023 sat ned pga brændstofpriserne.

De priser er nu stort set tilbage hvor de var før, så derfor bør vi igen få de 2 gange 4 uger. Hvordan har man så lagt de 2 gange 3 uger i 2024 og hvad er baggrunden for det?

Som jeg har læst mig til, bliver det:

22/3 - 11/4

30/9-20/10

så tænker jeg at slutte torsdag d. 11/3 er ikke helt godt / logisk, her ville søndag d. 14/3 være langt bedre.

og at starte mandag d.30/9 frem for fredag d. 27, giver heller ikke mening

Så de 6 dage mere ville være godt for Fur, selv om vi så ikke kommer helt på 2 gange 4 uger

men på 2 gange 3.5 uge vil det give god mening og det ville være let at forstå for alle vores gæster.”

**Forvaltningen svarer:**

Skive Kommune modtager et beløb fra staten til gennemførelse af gratis perioder. Dette beløb er et maks. beløb. Det skal forstås således, at kommunen kun er berettiget til et beløb, som svarer til det der er forbrugt. Skive Kommune forsøger at udnytte rammen bedst muligt gennem at tilpasse antal dage og periode/-r på året.

Man kan således ikke blot udvide med flere dage uden at dette vil give et økonomisk underskud for kommunen. Man kan ej heller blot flytte dagene en til en da antallet af passagerer også vil være forskelligt. Man kan forestille sig at der vil være flere ”gratister” på en weekend- eller helligdag frem for en hverdag. Eksempelvis kan det ved at starte to dage tidligere kan det således være nødvendigt at fjerne tre dage i den anden ende.

Byrådet har besluttet, at den første gratis periode på året starter fredagen før palmesøndag og den anden periode slutter søndag i uge 42 (efterårsferien).

Det giver følgende perioder for 2025:

Fredag den 11. april - torsdag d. 1. maj 2025 (21 dage) – Palmesøndag er den 13. april.

Mandag den 29. september – søndag den 19. oktober 2025 (21 dage) – Efterårsferien slutter den 19. oktober.

**Ad. 5:** Ø-udvalget spørger forvaltningen, hvad er begrundelsen for at færgen ikke er tilbage på 4 gratis uger som før 2023?

## Kalenderplanlægning af næste møde

Husk at medbringe egen kalender.

Forslag til datoer i 2024:

Torsdag d. 1. februar 2024

Torsdag d. 18. april 2024

Torsdag d. 26. september 2024

**Ad. 6:** Datoerne godkendes.

## Eventuelt

**Ad. 7:** Der var intet under dette punkt.